સોનું સમૃદ્ધિ લાવે છે કે નહી તેના કોઇ પૂરાવાઓ નથી, પરંતુ એ વાત સાચી છે કે ફુગાવા દરમિયાન સોનુ હમેશાં ટકી રહે છે. એક અહેવાલ મુજબ 2005થી અત્યાર સુધી દર વર્ષે સોનુ ખરીદનારે વાર્ષિક 7 ટકાનું રિટર્ન મેળવ્યું છે. સોના પર મળેલ રિટર્નને ઇક્વિટી રિટર્ન સાથે સરખામણી કરવી યોગ્ય નથી, કારણ કે 2005થી અત્યાર સુધી નિફ્ટીમાં 12 ટકાનો ઉછાળો નોંધાયો છે. મતલબ કે દર વર્ષે જે રોકાણ સોનામાં કર્યુ એજ રોકાણ ઇક્વિટીમાં કર્યુ હોત તો રોકાણકારોને અતયાર સુધી દર વર્ષે 13 ટકાનું સરેરાશ રિટર્ન મળ્યું હોત, ટૂંકમાં રોકાણ લગભગ બમણું થઇ ગયું હોત. ઉલ્લેખનીય છે કે 2005થી 2008 સુધી સોનામાં રોકાણકારોને ડબલ ડિજિટમાં રિટર્ન મળ્યું હતું પરંતુ 2011થી 2014 દરમિયાન બેન્કના બચત ખાતા પર મળતા રિટર્ન કરતા પણ ઓછું રિટર્ન આપ્યું હતું.